Gostan (telefilem)

Gostan ialah sebuah telefilem drama komedi Malaysia 2019 arahan Nabil Ahmad dan Izuan Mokhtar, terbitan KMN Production yang ditayangkan menenursi saluran Astro melalui Astro First Eksklusif. Ia dibintangi oleh Ajak Shiro, Hazama Azmi, Hisyam Hamid dan Zalif Sidek. Filem ini ditayangkan pada 15 Jun 2019.Gostan MyInfoTaip (15 Jun 2019). Dicapai pada 11 Disember 2025.

Sinopsis
Mengisahkan pengembaraan komedi nostalgia yang merentasi tiga generasi tentang seorang ahli sains yang mengubah masa lalu rakan-rakan baiknya dengan menggunakan mesin masa. 

Persahabatan 4 sekawan sejak umur mereka 7 tahun lagi. Cerita bermula dengan 3 orang kawan iaitu Pomi, Wok dan Munir. Mereka sangat menantikan bulan Ramadhan dan Syawal yang bakal muncul. 

Ketiga-tiga mereka mempunya karakter yang berbeza namun misi mereka sama, iaitu untuk mengumpul seberapa banyak duit raya yang boleh semasa hari raya. Ketika hari raya mereka telah mengembara sekitar kampung bagi mengutip duit raya sehinggalah mereka terjumpa seorang budak sebaya yang sedang mengutip tin dan mengumpul kotak di hari raya. Mereka berasa terharu selepas budak pengemis itu tidak dapat merasai kemeriahan raya disebabkan keadaan hidupnya.

Mereka bertiga telah bersepakat untuk bersama-sama membantu Muksin, budak pengemis yang baru mereka kenal itu. Mereka berempat meraikan semangat raya bersama-sama dan menjadi akrab. Muksin telah diterima sebagai anak angkat seorang profesor / saintis di kampung mereka.

Persahabatan mereka itu kekal terjalin sehinggalah mereka melangkah ke sekolah menengah. Zaman persekolahan mereka penuh nostalgia dan sukar dilupakan. Sehinggalah di hujung persekolahan, Pomi , Wok dan Munir bersedih kerana Muksin bakal meninggalkan mereka untuk melanjutkan pelajaran ke luar negara.

19 tahun berlalu, Pomi, Wok dan Munir sudah mempunyai kerjaya dan keluarga masing-masing. Namun, kehidupan mereka masing-masing mempunyai masalah yang tersendiri. Kepulangan Muksin dari luar negara sempena majlis “reunion” telah membuatkan mereka bertiga teruja untuk berjumpa semula Muksin.

Pertemuan mereka bertiga dengan Muksin pada malam “reunion” telah menjadi titik permulaan terhadap perubahan hidup mereka. Muksin yang telah berjaya dalam hidupnya setia mendengar luahan hati Pomi, Munir dan Wok tentang masalah kehidupan mereka. Beliau berasa terpanggil untuk membantu kehidupan rakan-rakannya.

Muksin kemudiannya menggunakan mesin masa untuk kembali ke masa lampau dan cuba mengubah nasib hidup rakan-rakannya. Muksin cuba mengubah takdir rakan-rakannya, namun niat beliau tidak disukai rakan-rakannya. Bolehkah mereka kembali semula ke masa kini, tanpa ada sebarang perubahan dan yang paling penting, berjumpa semula keluarga masing-masing?

Pelakon

Pelakon utama
 Ajak Shiro sebagai Muksin
 Aniq Iffat sebagai Muksin (17 tahun)
 Hadi Putra sebagai Muksin (12 tahun)
 Hazama Azmi sebagai Wok
 Syamim Razi sebagai Wok (17 tahun)
 Armand Ezra sebagai Wok (12 tahun)
 Hisyam Hamid sebagai Pomi
 Wafiy sebagai Pomi (17 tahun)
 Awang G' Zan sebagai Pomi (12 tahun)
 Zalif Sidek sebagai Munir
 Akhbar Latefi sebagai Munir (17 tahun)
 Muzayyin Mahyuddin sebagai Munir (12 tahun)

Penampilan khas
 Ropie Cecupak sebagai Bapa angkat Muksin
 Bell Ngasri sebagai Abang Bell
 Nabil Ahmad sebagai Dirinya sendiri
 Sangeeta Krishnasamy sebagai Wanita Bijaya Nagar
 Henzi Andalas sebagai Mr. David Kelain
 Nabila Razali sebagai Dirinya sendiri
 Samsuri Shahrom sebagai Imam
 Jeff Hassan sebagai Ustaz
 Riena Amirah sebagai Liza, Isteri Pomi

Rujukan

Kategori:Drama Melayu 2019
Kategori:Telefilem Melayu 2019